Η μεθοδολογία μου περιλαμβάνει τον έλεγχο 3 πολύ σημαντικών πεδίων για να μπορείτε να είστε βέβαιοι ότι ο διαχειριστής των κωδικών σας δεν θα δημιουργήσει καινούργια προβλήματα. 1. Ασφάλεια και Διαφάνεια Αυτός είναι ο πιο σημαντικός παράγοντας – αφού, τελικά, εμπιστεύεστε όλα τα ευαίσθητα προσωπικά δεδομένα σας σε έναν διαχειριστή κωδικών. Γι’ αυτόν τον λόγο, οι διαχειριστές κωδικών που σάς προτείνω προέρχονται όλοι από αξιόπιστες εταιρίες με αποδεδειγμένη επιτυχία στον κλάδο της ασφάλειας στον κυβερνοχώρο. Οι ασφαλέστεροι διαχειριστές κωδικών πρόσβασης είναι όσοι επιμένουν στη διαφάνεια. Ο διαχειριστής των κωδικών σας θα πρέπει να παρέχει απλές και ξεκάθαρες πληροφορίες σχετικά με τον τρόπο που λειτουργεί και το είδος των πληροφοριών που συλλέγει. Οι περισσότεροι διαχειριστές κωδικών πρόσβασης υψηλής ποιότητας χρησιμοποιούν κρυπτογράφηση AES 256-bit, η οποία βρίσκεται στο ίδιο επίπεδο με την κρυπτογράφηση που χρησιμοποιείται από τις περισσότερες τράπεζες και τους κρατικούς οργανισμούς. Επίσης, είναι καλή ιδέα να βρείτε έναν διαχειριστή κωδικών που χρησιμοποιεί έλεγχο ταυτότητας δύο παραγόντων. Με αυτόν τον τρόπο, οι κωδικοί σας δεν πρόκειται να κινδυνέψουν ακόμα κι’ αν κάποιος καταφέρει να αποκτήσει πρόσβαση στον κύριο κωδικό πρόσβασής σας. 2. Ευκολία Χρήσης Οι εξαιρετικοί διαχειριστές κωδικών πρόσβασης είναι τόσο καλά σχεδιασμένοι που δεν προσέχετε καν την ύπαρξή τους. Ο διαχειριστής θα πρέπει να λειτουργεί άψογα με τον περιηγητή σας και τις συσκευές σας για να συμπληρώνει αυτόματα το όνομα χρήστη και τον κωδικό πρόσβασης όταν τα χρειάζεστε. Επίσης, οι περισσότεροι διαχειριστές κωδικών πρόσβασης σάς βοηθούν να δημιουργήσετε ισχυρούς νέους κωδικούς όταν βρίσκεστε εν κινήσει. Αυτό σάς εξοικονομεί χρόνο και σκέψη, ενώ ταυτόχρονα εξασφαλίζει ότι οι κωδικοί σας θα είναι σχεδόν αδύνατο να χακαριστούν. 3. Συμβατότητα Αν μη τι άλλο, χρειάζεστε έναν διαχειριστή κωδικών πρόσβασης που να προσφέρει μια επέκταση για τον αγαπημένο σας περιηγητή. Στην ιδανική περίπτωση, θέλετε έναν διαχειριστή κωδικών που να είναι συμβατός με όλες τις συσκευές σας – για να διατηρεί την ασφάλειά σας όταν κάνετε τα ψώνια σας στο διαδίκτυο, για τις online τραπεζικές συναλλαγές σας, και άλλα.